-Ես քաղաքական ենթատեքստ չեմ տեսնում դրա մեջ եւ մեր մեջ եւս քաղաքական ենթատեքստ չեմ տեսնում, մենք ծառայել ենք մեր ժողովրդին, տեղական ինքնակառավարմանը, մեր համայնքներին, Հայաստանի Հանրապետությանը եւ մշտապես աշխատել ենք ու աշխատում ենք ՀՀ իշխանության հետ՝ անկախ նրանից, թե ով է գտնվում իշխանության ղեկին։ Սա պետականության սիմվոլ է, պետականության զգացողություն է, եւ մեր մեջ գոյություն չունեն որեւէ քաղաքական ինտրիգներ։ Դիմացիններիս առումով ես դեռ փորձում եմ պարզաբանել ու հասկանալ, թե որտեղից են գալիս խնդիրները, ովքեր են կանգնած թիկունքում եւ ինչեր են փորձում պղտոր ջրում որսալ, անպայման հետամուտ ենք լինելու, աշխատելու ենք թափանցիկ, բաց եւ պահանջախնդիր, որովհետեւ թույլ չենք տա, որ տանեն ապակայունության, որ գան հայհոյախառն արտահայտություններով կամ մանկապարտեզի երեխաների քնի ժամը չհարգելով՝ էստեղ գործողություններ կատարեն։ Էսօր ողջ համայնքը ոտքի է կանգնել, եւ պահանջում են ինձնից լիիրավ իրավունքով, որովհետեւ ձայն են տվել եւ էսօր պահանջում են եւ իրավունք ունեն պահանջելու, որովհետեւ ժողովրդավարական սկզբունքի մեջ կարեւոր դեր ունի ձայնի իրավունքը, եւ մենք հարգանքով ենք վերաբերվում ժողովրդի իշխանությանը։ Մենք դիմելու ենք բոլոր ատյաններին եւ օղակներին՝ խնդրելով օրենքով սահմանված կարգով ապահովել կայունություն եւ մեր անվտանգությունը, մենք իրավունք չունենք, որ ժողովրդին թողնենք անպաշտպան վիճակում այդ մարդկանց առջեւ, որոնք պատեհապաշտությունից այն կողմ ուրիշ ոչինչ չեն պատկերացնում։